שמואל יניב

הרב שמואל יניב הוא רב, מחנך ומחבר ספרים ציוני דתי.

==חייו==
נולד בשנת ה'תש"ב (1942) לחנה ו<ref></ref>, בכור מבין ארבעה ילדים, בשכונת רמת יצחק ברמת גן. שנים מועטות לאחר מכן, עברה המשפחה לגבעת שמואל שהוקמה באותם ימים. אמו שלחה אותו לבית ספר דתי, ומשם עבר אחר כך לבית ספר מקצועי.

החל משנת תשי"ט עד שנת תשכ"ו למד בישיבת מרכז הרב אצל הרב צבי יהודה הכהן קוק.

בגיל 25 נשלח על ידי הרב שאול ישראלי לעמוד בראשות הישיבה התיכונית-מקצועית "אחוזת יעקב" בגן יבנה. לאחר שנה עבר לשמש כר"מ במדרשית נעם, במשך כתשע שנים. בהוראת הרצי"ה קוק, השתתף עם תלמידיו מהמדרשיה במפעל ההתיישבות של גוש אמונים, ופוטר בשל עלייתו איתם לסבסטיה. לימד באולפנת צפירה שבצפריה ובאולפנת אמנה שבכפר סבא, עד יציאתו לגמלאות בשנת תשס"ט. הקים שלוחה של מכון מאיר באוניברסיטת בר-אילן עם הרב ישראל הס.

מרצה בתחומי החינוך, הזוגיות ודילוגי אותיות בתורה. את נושא הצפונות בתורה פגש לראשונה לאחר מלחמת יום הכיפורים, ומאז הוא כותב ספרים ומאמרים רבים בנושא, מעביר הרצאות ושיעורים ברחבי הארץ ורואה בחלוציות בשטח זה את עיקר תפקידו. בתחילה למד זאת מטוביה וכסלר, ולאחר מכן במשך שנים רבות מהרב יצחק גינזבורג. כמו כן, למד רבות מספרו של הרב חיים מיכאל דב ויסמנדל, "תורת חמד".

הקים את "הקתדרה לתורה ולחכמה גבעת שמואל", במה לשיעורים שבועיים בתורה ובמדע מפי מרצים שונים, וכן ימי עיון שנתיים. כמו כן, הקתדרה מארגנת כנסים וסיורים חד-יומיים<ref></ref>.

יזם את פרס היצירה התורנית ע"ש הרצי"ה, אותו מעניקה הקתדרה. ייעודו של הפרס הוא להוות מסגרת לעידוד יצירה עברית תורנית מקורית, בדרכם של הרב קוק ובנו הרצי"ה זצ"ל<ref></ref>. הרב יניב עומד בראשות ועדת הפרס, וחבריה הם הרב יעקב אריאל, הרב יצחק שילת והרב יהודה יונגסטר. מבין מקבלי הפרס עד כה: הרבנים חיים דרוקמן, חנן פורת, אורי שרקי, יהושע ויצמן, חיים סבתו, צפניה דרורי ויצחק גינזבורג.

בשנת תשע"ט, לקראת טקס הענקת הפרס לראש ישיבת עוד יוסף חי, הרב יצחק גינזבורג, התעוררה סערה תקשורתית, עקב עמדותיו התורניות וקרבתו לנוער הגבעות<ref></ref>. בהפגנה מול הטקס, שאורגנה על ידי ארגון תג מאיר<ref></ref>, וכללה גם דוברים רפורמים וקונסרבטיבים, הושמעו קריאות לשלום וכבוד בין העמים והדתות, וגונתה הענקת הפרס למי שכינו "הרב של תגי המחיר"<ref></ref>. בשל הביקורת, נמנע האגף לתרבות תורנית במשרד החינוך מלתמוך באירוע בשנה זו, ודרש להסיר את הלוגו שלו מהפרסומים.<ref></ref> בעקבות המחאה, החליטו רבנים ואישי ציבור נוספים – ובכללם שר החינוך דאז, הרב רפי פרץ – להצטרף לטקס הענקת הפרס.<ref></ref><ref></ref>.

חבר בארגון רבני דרך אמונה.

לפני ביצוע תוכנית ההתנתקות הביע תמיכה בדעתו של הרב אברהם שפירא שיש לסרב פקודה לבצע פינוי יישובים.

לאחר הפיגוע בישיבת מרכז הרב חתם על כרוז רבנים הקורא לציבור "לתאר לעצמו מה האויב זומם לעשות לנו, ולקיים בו מידה כנגד מידה".

==משפחתו==
נשוי וגר בגבעת שמואל. בתו תחיה נשואה לחגי לובר. בתו לאה נשואה לרב יאיר גזבר, ראש ישיבת ירושלים לצעירים. בנו הרב משה יניב משמש כר"מ בישיבה התיכונית אור עציון.

שניים מנכדיו, הלל-מנחם ויגל-יעקב יניב תושבי הר ברכה ובניו של בנו שלום, נרצחו על ידי מחבל פלסטיני בפיגוע הירי בחווארה בפברואר 2023. נכד נוסף שלו, אלישע יהונתן לובר תושב יצהר, נהרג בקרב ברצועת עזה במלחמת חרבות ברזל בדצמבר 2023.

==חיבוריו==
*צפונות בתורה – שלושה עשר חלקים.
*דברי חכמים וצפונותיהם – שלשה חלקים.
*תורת המשפט העברי
*צפונות הנפש
*צפונות האהבה (בעריכת חתנו הרב יאיר גזבר)
*תוכו צפון אהבה
*ההבדל הוא דק
*התגלות
*להמיר המר בהומור
*

== פרסים והוקרה ==
* בשנת 2019 קיבל את אות יקיר העיר בעירו, גבעת שמואל, על מפעל הגמ"ח שהקים וניהל, המסייע לתושבי העיר וכן ליישוב יצהר.<ref></ref>
* בשנת תשפ"ג (2023) זכה בפרס מרקוס כץ על מפעל חייו.

==קישורים חיצוניים==

* [https://www.facebook.com/הרב-שמואל-יניב-215783072752/ דף הפייסבוק שמפרסמים תלמידיו]
* [http://www.yeshiva.org.il/midrash/?orderby=198&cat=0 שיעוריו באתר ישיבה]
* [https://web.archive.org/web/20160327220659/http://ravshmuelyaniv.org/videos שיעורים שהעביר מתוך ערוץ היוטיוב]
* [https://web.archive.org/web/20200620235837/https://www.hidabroot.org/ שיעוריו באתר הידברות]
* [https://www.inn.co.il/tags/הרב_שמואל_יניב/ כל הכתבות על הרב שמואל יניב], באתר ערוץ 7
* [http://alonim.free.fr/my/598-internet.pdf ריאיון עם הרב] בעלון השבת מעייני הישועה
* 
* [https://www.youtube.com/watch?v=LoE-KJ6nUNg שלושה בשנה אחת: המחיר שספג הרב שמואל יניב ששכל את נכדיו] דצמבר 2024
* 
* שמעון כהן, [https://www.inn.co.il/news/586772 הרב שמואל יניב: הנס החמישי של הרב דרוקמן הוא הגדול מכולם], באתר ערוץ 7, 8 בינואר 2023
* אחיה ביתאן, [https://he.mishpacha.com/%D7%90%D7%A9%D7%A8-%D7%91%D7%97%D7%A8-%D7%91%D7%99%D7%94%D7%95%D7%A0%D7%AA%D7%9F/ אשר בחר ביהונתן], באתר עיתון משפחה, כ"ו טבת התשפ"ד

==הערות שוליים==

קטגוריה:רבני הציונות הדתית בישראל
קטגוריה:אנשי חינוך ישראלים
קטגוריה:מחברי ספרות תורנית
קטגוריה:מקובלים ישראלים
קטגוריה:עוסקים בפסיכולוגיה יהודית
קטגוריה:בוגרי ישיבת מרכז הרב
קטגוריה:ציונות דתית: אנשי חינוך
קטגוריה:סגל מדרשית נעם
קטגוריה:תלמידי הרצי"ה קוק
קטגוריה:תלמידי הרב יצחק גינזבורג
קטגוריה:גבעת שמואל: אישים
קטגוריה:רבנים שקראו לסרב לפקודת פינוי שטחים
קטגוריה:יתומי צה"ל
קטגוריה:זוכי פרס כץ